તેમના આ ખુલાસા બાદ આઇપીએસ અધિકારી હસમુખ પટેલે બીજી જાન્યુઆરી, ૨૦૨૦ની મોડી રાત્રે ૧૧:૦૫ વાગ્યે પોતાના ટ્વિટર હેન્ડલ પરથી એડીજી અને ગુજરાત પોલીસ હાઉસિંગના એમડી હસમુખ પટેલે ખાસ ગુજરાતીમાં ટ્વિટ કર્યું હતું કે, ”૨૦૨૦નું વર્ષ ઉતાવળે ટોચે પહોંચવાની દોટ, પ્રતિષ્ઠા માટે સેવાકાર્ય, દંભ, દેખાડો, સ્વપ્રસિદ્ધિ, પોતાનો જ મત સાચો હોવાનો દુરાગ્રહ જેવી બાબતોથી ભરેલી ૨૦-૨૦ મેચને બદલે પ્રેમ, અહિંસા, શાંતિ, સત્ય, સહિષ્ણુતા, સદભાવ, પ્રામાણિકતા જેવા જીવનમૂલ્યો ભરી જીવનયાત્રાનું પગથિયું બની રહે તેવી શુભેચ્છા.